

ประกาศองค์การบริหารส่วนตำบลตะปาน

เรื่อง การใช้จ่ายเงินสะสม (จ่ายขาด) ครั้งที่ 2 ประจำปีงบประมาณ พ.ศ. 2561

------------------------------------------

 ตามที่สภาองค์การบริหารส่วนตำบลตะปาน ได้มีมติในคราวประชุมสภาองค์การบริหารส่วนตำบล ตะปาน สมัยวิสามัญ สมัยที่ 1 ครั้งที่ 2 ประจำปี 2561 เมื่อวันที่ 30 มกราคม 2561 อนุมัติให้องค์การบริหารส่วนตำบลตะปาน ใช้จ่ายเงินสะสม (จ่ายขาด) จำนวน 7 โครงการ งบประมาณทั้งสิ้น 1,088,000.- บาท ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติมจนถึง ฉบับที่ 2 พ.ศ. 2548 หมวด 8 ข้อ 89 ซึ่งองค์การบริหารส่วนตำบลตะปานได้ประกาศการใช้จ่ายเงินสะสม (จ่ายขาด) ครั้งที่ 1 ประจำปีงบประมาณ พ.ศ. 2561 ไปแล้ว นั้น

 บัดนี้ สภาองค์การบริหารส่วนตำบลตะปาน ได้มีมติในคราวประชุมสภาองค์การบริหารส่วนตำบลตะปาน สมัยสามัญ สมัยที่ 1 ประจำปี 2561 เมื่อวันที่ 15 กุมภาพันธ์ 2561 อนุมัติแก้ไขเปลี่ยนแปลงปริมาณงาน และแก้ไขจุดเริ่มต้นและจุดสิ้นสุดโครงการจ่ายขาดเงินสะสม รายละเอียดปรากฎตามเอกสารแนบท้ายประกาศนี้

 จึงประกาศเพื่อทราบโดยทั่วกัน ผู้ที่สนใจสามารถติดต่อขอทราบรายละเอียดเพิ่มเติมได้ที่ ศูนย์ข้อมูลข่าวสารของทางราชการองค์การบริหารส่วนตำบลตะปาน สำนักงานปลัดองค์การบริหารส่วนตำบลตะปาน โทรศัพท์ / โทรสาร 0-7792-7495 , 0-7792-7477 หรือทางเว็บไซต์ [www.taparn.go.th](http://www.taparn.go.th)

 ประกาศ ณ วันที่ 15 เดือน กุมภาพันธ์ พ.ศ. ๒๕61

 ธนิก กิจเวชวิสุทธิ์

 (นายธนิก กิจเวชวิสุทธิ์)

 นายกองค์การบริหารส่วนตำบลตะปาน

-1-

**รายละเอียดประกอบโครงการจ่ายขาดเงินสะสมกรณีภัยพิบัติฉุกเฉิน**

**อำเภอพุนพิน จังหวัดสุราษฎร์ธานี**

**ครั้งที่ 2 ประจำปีงบประมาณ พ.ศ. 2561**

**(อนุมัติแก้ไขเปลี่ยนแปลงปริมาณงาน โครงการจ่ายขาดเงินสะสม จำนวน 1 โครงการ)**

**แผนงานเคหะและชุมชน งานไฟฟ้าถนน งบลงทุน หมวดค่าที่ดินและสิ่งก่อสร้าง**

**ประเภท ค่าก่อสร้างสิ่งสาธารณูปโภค**

**-------------------------------------------**

**1. อนุมัติแก้ไขเปลี่ยนแปลงปริมาณงานโครงการจ่ายขาดเงินสะสม จำนวน 1 โครงการ** ได้แก่

 - โครงการซ่อมแซมถนนบ้านนางหนูเอี้ยน จิปริก – สวนนายชาญชัย ตรีรินทร์ หมู่ที่ 2 ตำบลตะปาน

 อำเภอพุนพิน จังหวัดสุราษฎร์ธานี

**ปริมาณงานโครงการเดิม**

**(สภาได้พิจารณาอนุมัติจ่ายขาดเงินสะสม กรณีเหตุภัยพิบัติฉุกเฉิน ในการประชุมสภา สมัยวิสามัญ สมัยที่ 1 ครั้งที่ 2 เมื่อวันที่ 30 มกราคม 2561)**

โดยทำการเกรดบดอัดคันทางขนาดกว้าง 4.00 เมตร ยาว 4,400 เมตร หรือมีพื้นที่ไม่น้อยกว่า 17,600 ตร.ม. ลงวัสดุหินคลุกพร้อมเกรดเกลี่ยบดอัด 36 ลบ.ม. พร้อมป้ายประชาสัมพันธ์โครงการ รายละเอียดตามแบบ ที่ อบต.ตะปานกำหนด (แผนพัฒนาสี่ปี พ.ศ.2561 – 2564) เพิ่มเติมหรือเปลี่ยนแปลง ฉบับที่ 2 หน้า 5 ข้อ 2 งบประมาณ 289,000.00 บาท (สองแสนแปดหมื่นเก้าพันบาทถ้วน)

**ปริมาณงานที่ขอเปลี่ยนแปลงใหม่**

โดยทำการเกรดบดอัดคันทางขนาดกว้าง 4.00 เมตร ยาว 3,700 เมตร หรือมีพื้นที่ไม่น้อยกว่า 14,800 ตร.ม. ลงวัสดุหินคลุกพร้อมเกรดเกลี่ยบดอัด 75 ลบ.ม. พร้อมป้ายประชาสัมพันธ์โครงการ รายละเอียดตามแบบ ที่ อบต.ตะปานกำหนด (แผนพัฒนาสี่ปี พ.ศ.2561 – 2564) เพิ่มเติมหรือเปลี่ยนแปลง ฉบับที่ 2 หน้า 5 ข้อ 2 งบประมาณ 289,000.00 บาท (สองแสนแปดหมื่นเก้าพันบาทถ้วน)

**เหตุผลความจำเป็นในการเปลี่ยนแปลงปริมาณงาน**

เนื่องจากระยะทางโครงการซ่อมแซมถนนบ้านนางหนูเอี้ยน จิปริก – สวนนายชาญชัย ตรีรินทร์ หมู่ที่ 2 ตำบลตะปาน อำเภอพุนพิน จังหวัดสุราษฎร์ธานี มีพื้นที่ทับซ้อนกับโครงการก่อสร้างถนนลาดยาง แอสฟัลท์ติกคอนกรีตบ้านนางหนูเอี้ยน จิปริก-สวนนายชาญชัย ตรีรินทร์ หมู่ที่ 2 ตำบลตะปาน อำเภอพุนพิน จังหวัดสุราษฎร์ธานี

(ซึ่งปรากฏในข้อบัญญัติงบประมาณรายจ่ายประจำปี พ.ศ.2561 หน้า 40/54) เป็นระยะทาง 300 เมตร

-2-

**รายละเอียดประกอบโครงการจ่ายขาดเงินสะสมกรณีภัยพิบัติฉุกเฉิน**

**อำเภอพุนพิน จังหวัดสุราษฎร์ธานี**

**ครั้งที่ 2 ประจำปีงบประมาณ พ.ศ. 2561**

**(อนุมัติแก้ไขจุดเริ่มต้นและจุดสิ้นสุดโครงการจ่ายขาดเงินสะสม จำนวน 1 โครงการ)**

**แผนงานเคหะและชุมชน งานไฟฟ้าถนน งบลงทุน หมวดค่าที่ดินและสิ่งก่อสร้าง**

**ประเภท ค่าก่อสร้างสิ่งสาธารณูปโภค**

**-------------------------------------------**

**2. อนุมัติแก้ไขจุดเริ่มต้นและจุดสิ้นสุดโครงการ จำนวน 1 โครงการ**

**(สภาได้พิจารณาอนุมัติจ่ายขาดเงินสะสม กรณีเหตุภัยพิบัติฉุกเฉิน ในการประชุมสภา สมัยวิสามัญ สมัยที่ 1 ครั้งที่ 2 เมื่อวันที่ 30 มกราคม 2561)**

 - โครงการซ่อมแซมถนนสายคลองปาน –หมู่ที่ 4 บ้านราษฎร์ประดิษฐ์ (บ้านนางกิ้มห้วย) หมู่ที่ 1 ตำบล ตะปาน อำเภอพุนพิน จังหวัดสุราษฎร์ธานี โดยทำการเกรดบดอัดคันทางขนาดกว้าง 4.00 เมตร ยาว 900 เมตร หรือมีพื้นที่ไม่น้อยกว่า 3,600 ตร.ม. ลงวัสดุหินคลุกพร้อมเกรดเกลี่ยบดอัด 60 ลบ.ม. พร้อมป้ายประชาสัมพันธ์โครงการ รายละเอียดตามแบบที่ อบต.ตะปาน กำหนด (แผนพัฒนาสี่ปี พ.ศ.2561 – 2564) หน้า 89 ข้อ 1 งบประมาณ 110,000.00 บาท (หนึ่งแสนหนึ่งหมื่นบาทถ้วน)

**จุดเริ่มต้นและจุดสิ้นสุดโครงการเดิม**

 ระยะทางจุดเริ่มต้นโครงการที่ 0+00 ที่คลองปาน จุดสิ้นสุดโครงการที่ 0+900

**จุดเริ่มต้นและจุดสิ้นสุดโครงการที่ขอเปลี่ยนแปลง**

 ระยะทางจุดเริ่มต้นโครงการที่ 0+00 ที่หมู่ที่ 4 บ้านราษฎร์ประดิษฐ์ จุดสิ้นสุดโครงการที่ 0+900

 รายละเอียดตามแบบแปลนที่แนบมาพร้อมนี้

**เหตุผลความจำเป็นในการขออนุมัติแก้ไขจุดเริ่มต้นและจุดสิ้นสุดโครงการ**

เนื่องจากระยะทางโครงการซ่อมแซมถนนสายคลองปาน –หมู่ที่ 4 บ้านราษฎร์ประดิษฐ์ (บ้านนางกิ้มห้วย) หมู่ที่ 1 ตำบลตะปาน อำเภอพุนพิน จังหวัดสุราษฎร์ธานี มีพื้นที่ทับซ้อนกับโครงการก่อสร้างถนนลาดยาง แอสฟัลท์ติกคอนกรีตสายคลองปาน – หมู่ที่ 4 บ้านราษฎร์ประดิษฐ์ (บ้านนางกิ้มห้วย) หมู่ที่ 1 ตำบลตะปาน อำเภอพุนพิน จังหวัดสุราษฎร์ธานี (ซึ่งปรากฏในข้อบัญญัติงบประมาณรายจ่ายประจำปี พ.ศ.2561 หน้า 41/54) เป็นระยะทาง 500 เมตร